Meisie (7) verdrink amperFoto: Rescue Care Ceron Lennox, woordvoerder van Rescue Care, het gesê met paramedici se aankoms op die toneel was die meisie in ŉ kritieke toestand. ŉ Dokter wat op die toneel was, het noodbehandeling op die meisie toegepas nadat sy uit die swembad gehaal is. Volgens Lennox is die meisie aan ŉ ventilator gekoppel en is daar weens die aard van haar beserings besluit om ŉ helikopter te ontbied om haar na ŉ hospitaal te haas. Sy is na die Durban-hospitaal geneem vir verdere mediese sorg. Die presiese besonderhede oor hoe die meisie in die swembad beland het en die voorafgaande gebeure word deur die polisie ondersoek.